5 แบงก์ปล่อยกู้กัลฟ์สร้างโรงไฟฟ้า 7 โรงรวด
กัลฟ์ เจพี เผย บริษัทได้กู้เงินจาก ธนาคาร 5 แห่งวงเงินกู้ 3.2 หมื่นล้านบาทพื่อนำไปสร้างโรงไฟฟ้า 7 โครงการ
1 ต.ค. 2553

กัลฟ์ เจพี เผย บริษัทได้กู้เงินจาก ธนาคาร 5 แห่งวงเงินกู้ 3.2 หมื่นล้านบาทพื่อนำไปสร้างโรงไฟฟ้า 7 โครงการ
นายสารัชถ์ รัตนาวะดี กรรมการผู้จัดการใหญ่ บริษท กัลฟ์ เจพี กล่าวว่า บริษัทได้กู้เงินจาก ธนาคาร 5 แห่งวงเงินกู้ 3.2 หมื่นล้านบาท มีระยะเวลา 20 ปี แบ่งเป็นเงินบาท 70% และเงินเหรียญ 30% เพื่อนำไปสร้างโรงไฟฟ้าของกลุ่ม ภายใต้โครงการผู้ผลิตรายเล็ก (SPP) 7 โครงการได้แก่ โรงไฟฟ้าสระบุรี เอ โค เจนเนอเรชั่น และบี โคเจนเนอเรชั่น โรงไฟฟ้าคอมไบน์ ฮีท แอนด์ เพาเวอร์ โรงไฟฟ้าอินดัสเทรียล โคเจน โรงไฟฟ้าปทุม โคเจนเนอเรชั่น โรงไฟฟ้าอาร์ไอแอล โคเจนเนอเรชั่น และโรงไฟฟ้าฉะเชิงเทรา โคเจนเนอเรชั่น แต่ละโรงมีกำลังการผลิต 110-120 เมกะวัตต์ รวมกำลังการผลิตทั้งสิ้น 790 เมกะวัตต์ 
ทั้งนี้ ไฟฟ้าที่ผลิตจะขายให้การไฟฟ้าฝ่ายผลิต โรงละ 90 เมกะวัตต์ ส่วนไฟฟ้าและไอน้ำส่วนที่เหลือจะขายให้โรงงานที่อยู่โดยรอบโรงไฟฟ้า
นายนพเดช กรรณสูตร ผู้อำนวยการฝ่ายสหบรรษัทธนกิจ ธนาคารกสิกรไทย กล่าวว่า 5 ธนาคารปล่อยกู้ให้กับ กัลฟ์ เจพี นำไปสร้างโรงไฟฟ้า 7 แห่ง วงเงินร่วม 3.2 หมื่นล้านบาท โดยกสิกรไทยปล่อยกู้ 1.3 หมื่นล้านบาท ไทยพาณิชย์ปล่อยกู้ 1.5 หมื่นล้านบาท ทิสโก้ ทหารไทย และธนาคารเพื่อการส่งออกและนำเข้าแห่งประเทศไทย (เอ็กซิมแบงก์) วงเงินร่วม 5,000 ล้านบาท